Държавен вестник, бр. 64, 2012 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  64
съд в компетентна юрисдикция по силата на 
окончателно решение, което не подлежи на 
обжалване или по силата на решение или друг 
акт на Конституционния съд на Република 
България, или поради каквато и да е друга 
причина такова задължение загуби пълната 
си сила и действие; или
(д)	 Действителност
Република България или който и да е 
от политическите є органи, упълномощени 
Учреждения или длъжностни лица (от нейно 
име) откаже да признае или оспори действи­
телността на Облигациите; 
то тогава държателите на не по-малко от 
25 % от общата сума на главницата по неиз­
платените Облигации могат, като изпратят 
писмено уведомление до Емитента (с копие до 
Фискалния агент), да обявят всички Облигации 
за незабавно изискуеми и дължими, което ще 
ги направи незабавно изискуеми и дължими 
в размер на главницата заедно с натрупаната 
лихва, без да са необходими допълнителни 
действия или формалности. Известие относно 
всяка такава декларация следва своевременно 
да бъде предоставено от Емитента на всички 
други Облигационери.
В случай че Емитентът получи писмено 
уведомление от държателите на поне 50 % от 
общата сума на главницата по неизплатените 
Облигации, по смисъла на което Неизпълне­
нието или Неизпълненията, даващи основание 
за горепосочената декларация за обявяване на 
предсрочна изискуемост, е или са преодолени 
вследствие на някоя горепосочена декларация 
за предсрочна изискуемост и в случай че тези 
държатели желаят съответната декларация да 
бъде оттеглена, Емитентът следва да уведоми 
за това Облигационерите (с копие до Фискал­
ния агент), с което съответната декларация 
следва да бъде оттеглена и да не произвежда 
действие занапред, но без да се засягат които 
и да е права и задължения, възникнали преди 
Емитентът да предостави такова уведомление 
(независимо дали съгласно настоящите Усло­
вия или по друг начин). Оттеглянето няма да 
се отразява върху каквито и да е последващи 
Неизпълнения и свързаните с тях права на 
Облигационерите.
10. Погасителна давност
Исковете срещу Емитента за плащане по 
Облигациите се погасяват по давност, в слу­
чай че не са упражнени в 10-годишен срок по 
отношение на главницата и 5-годишен срок по 
отношение на лихвите, считано от съответ­
ната Релевантна дата (съгласно дефиницията 
в Условие 8 (Данъчно облагане).
11. Подмяна на Удостоверения за Облигации
В случай че някой от Сертификатите за 
Облигации бъде изгубен, откраднат, повреден, 
надраскан или унищожен, той може да бъде 
подменен в Определения офис на Регистрато­
ра или някой от Агентите по прехвърлянето, 
които могат да бъдат определяни от Еми­
тента за целта и за определянето на които 
Облигационерите са уведомени, при спазване 
на всички приложими закони и изисквания 
на фондовата борса, срещу заплащане от 
молителя на разходите, понесени във връз­
ка с тази подмяна и при такива условия на 
доказване, сигурност, обезщетяване и други, 
които Емитентът би могъл разумно да изис­
ква. Повредените и надраскани Сертификати 
за Облигации следва да бъдат върнати, преди 
да бъдат издадени нови за подмяна.
12. Агенти
Агентите, които действат като такива по 
отношение на Облигациите по силата на 
Договора за фискално агентство, действат 
единствено като агенти на Емитента и не 
могат да поемат каквито и да е задължения 
към или да установяват отношения на пред­
ставителство или доверително управление за 
или с който и да е от Облигационерите.
Първоначалните Агенти и техните първона­
чално Определени офиси са посочени по-долу. 
Емитентът си запазва правото по всяко време 
да изменя или прекратява назначението на 
всеки от Агентите и да назначава правопри­
емници на Регистратора, главния платежен 
агент и допълнителните или последващи 
платежни агенти и агенти по прехвърлянето; 
при условие обаче че Емитентът през цялото 
време поддържа (а) по един фискален агент 
и Регистратор и (b) платежен агент в стра­
на – членка на ЕС, който няма задължение 
да удържа данъци по силата на което и да е 
законодателство, което прилага Директива 
на Съвета на ЕС 2003/48/ЕС.
Облигационерите следва своевременно да 
бъдат уведомени относно всяка промяна в 
Агентите или в техните Определени офиси 
в съответствие с Условие 15 (Уведомления).
13. Събрание на Облигационерите; Пис­
мени решения 
(а)	 Свикване на Събрания на Облига­
ционерите
Договорът за фискално агентство съдържа 
разпоредби относно свикването на събрания 
на Облигационерите за разглеждане на въ­
проси, свързани с Облигациите, включител­
но изменение на разпоредби от настоящите 
Условия или разпоредбите на Договора за 
фискално агентство. Такова събрание може да 
бъде свикано от Емитента или от Фискалния 
агент и следва да бъде свикано от Емитента 
или Фискалния агент при отправянето на 
писмено искане от страна на държателите на 
най-малко 10 % от общата сума по главниците 
на неизплатените Облигации.